****

**GUVERNUL ROMÂNIEI**

**HOTĂRÂRE**

**pentru aprobarea Normelor**

**privind garanţiile de stat acordate în cadrul Programului guvernamental"gROwth – Investim în copii, investim în viitor"**

În temeiul art. 108 din Constituţia României, republicată, şi al art. 27 din Ordonanţa de urgenţă a Guvernului nr. 114/2018 privind instituirea unor măsuri în domeniul investiţiilor publice şi a unor măsuri fiscal-bugetare, modificarea şi completarea unor acte normative şi prorogarea unor termene, cu modificările și completările ulterioare,

Guvernul României adoptă prezenta hotărâre.

**Articol unic** – Se aprobă Normele privind garanţiile de stat acordate în cadrul Programului guvernamental "gROwth – Investim în copii, investim în viitor", prevăzute în anexa care face parte integrantă din prezenta hotărâre.

**PRIM – MINISTRU**

**VASILICA - VIORICA DĂNCILĂ**

ANEXA

**NORME**

**privind garanţiile de stat acordate în cadrul Programului "gROwth - investim în copii, investim în viitor"**

CAPITOLUL I

**Dispoziţii generale**

ART. 1

În cadrul Programului ”gROwth – Investim în copii, investim în viitor”, denumit în continuare programul, prezentele norme reglementează:

a) modalitatea, condițiile de acordare, derulare, platăși recuperare a garanțiilor de stat aferente creditelor pentru construcția și/sau înființarea, amenajarea și dotarea grădinițelor cu profil sportiv şimodul de calcul al comisionului de risc și al comisionului de gestiune a garanţiei;

b) condiţiile de eligibilitate a finanțatorilorşi beneficiarilorgaranțiilor de stat în cadrul programului;

c) regulile de administrarea plafoanelor de garantare și a garanţiilor de stat emise în numele şi în contul statului de către Fondul Naţional de Garantare a Creditelor pentru Întreprinderile Mici şi Mijlocii - S.A. - I.F.N. şi de către Fondul Român de Contragarantare, denumite în continuare F.N.G.C.I.M.M., respectiv F.R.C., sau fonduri de garantare.

ART. 2

(1) Ministerul Finanţelor Publice și Comisia Națională de Strategie și Prognoză, denumite în continuareM.F.P.,respectiv C.N.S.P., în parteneriat cu F.N.G.C.I.M.M. şi F.R.C. şifinanţatoriiparticipanţi în program, implementează măsurile reglementate de prezentele norme.

(2) Acordarea, derularea,platași recuperarea garanţiilor de stat se realizează pe baza unor convenţii de garantare încheiate de F.N.G.C.I.M.M. şi F.R.C. cu finanţatoriiparticipanţi în program.

ART. 3

M.F.P. mandatează F.N.G.C.I.M.M. şi F.R.C., prin convenţia prevăzută la art. 25 alin. (3) din Ordonanţa de urgenţă a Guvernului nr. 114/2018 privind instituirea unor măsuri fiscal-bugetare, modificarea și completarea unor acte normative și prorogarea unor termene,cu modificările și completările ulterioare, denumită convenţiadeimplementare, în vederea emiterii de garanţii, în numele şi contul statului, în favoarea finanțatorilor care acordă finanțări garantate beneficiarilor în cadrul programului.

ART. 4

(1) Costul total al finanțărilor garantate acordate în cadrul programului, se compune din:

a) rata dobânzii ROBOR la 3 luni plus o marjă de maximum 2% pe an; marja include toate costurile legate de acordarea şi derularea creditului în toate etapele finanţării; marja nu include prima unică de garantare şi taxele aferente operaţiunilor conexe activităţii de creditare (de exemplu: taxe notariale, costurile legate de evaluare şi înregistrarea garanţiilor etc.);și

b) prima unică de garantare, compusă din:

i) comisionul de risc datorat M.F.P. de către beneficiarul garanției de stat. Comisionul de risc se calculează de către finanțator ca procent aplicat la suma garantată în cadrul Programului, corelat cu perioada de garantare și se achită o singură dată la acordarea/majorarea/prelungirea garanției, pentru toată perioada de valabilitate a garanției. Sumele reprezentând comisionul de risc se virează de către beneficiarii garanțiilor de stat într-un cont de venituri bugetare deschis la unitățile Trezoreriei Statului din cadrul organelor fiscale centrale competente în administrarea obligațiilor fiscale datorate de aceștia.

ii) comisionul de gestiune datorat de beneficiar fondului de garantare, calculat la soldul finanțării garantate de la data aprobării garanţiei, pe toată perioada de valabilitate agaranţieişi, după caz, până la data înregistrării la fondul de garantare a cererii de plată și plătit de finanțator în contul fondului de garantare.

(2) Formula de calcul a comisionului de risc este după cum urmează:

|  |  |
| --- | --- |
| Comision de risc = | valoarea garanției\*procent comision \*(nr. luni de valabilitate a garanției(\*) |
| 122 |

-------  
\*) Inclusiv luna în care intră în vigoare garanția, exclusiv ultima lună de valabilitate a garanției

(3) Formula de calcul a comisionului de gestiune este după cum urmează:  
i) pentru primul an de garantare, pentru intervalul cuprins între data acordării şi 31 decembrie a anului respectiv:

|  |  |
| --- | --- |
| Comision de gestiune = | valoarea garanției \* procent comision \*(nr. luni de garantare din anul respectiv (\*) |
| 12 |

ii) pentru următorii ani întregi de garantare:

|  |  |
| --- | --- |
| Comision de gestiune = | soldul garanţiei la 31 decembrie al anului anterior\* procent comision |
|  |

iii) pentru ultima fracţiune de an de garantare:

|  |  |
| --- | --- |
| Comision de gestiune= | (soldul garanţiei la 31 decembrie al anului anterior \* procent comision \* nr. luni de garantare\*\*) |
| 12 |

------------  
\*Inclusiv luna în care se acordă garanţia,

\*\*Exclusiv ultima lună de valabilitate a garanției

(4) Nivelul comisionului de risc datorat M.F.P. de beneficiarii garanțiilor de stat se stabileşte prin ordin al ministrului finanţelor publice.

(5) Nivelul comisionului de gestiune datorat de beneficiarii garanțiilor de stat fondurilor de garantare se negociază anual între M.F.P. şi fondurile de garantare şi se stabileşte prin ordin al ministrului finanţelor publice.

(6) Pentru finanțările garantate acordate în cadrul programului nu se percepe comision de rambursare anticipată, iar contractul de credit nu poate conţine clauze care să permită modificarea unilaterală a acestuia de către finanţatori.

(7) Finanţatorii sunt obligaţi să respecte costurile de finanţare prevăzute la alin. (1) pe întreaga durată de derulare a contractelor de finanţare încheiate.

CAPITOLUL II

**Definiţii**

ART. 5

(1) În sensul prezentelor norme, termenii şi expresiile de mai jos au următoarele semnificaţii:

1. ajutor nerambursabil – ajutorul de până la 500.000 euro, acordat beneficiarilor de C.N.S.P.,ce acoperă cheltuielile eligibile, pentru construcţiaşi/sau înfiinţarea, amenajarea şi dotarea gradiniţelor cu profil sportiv, în calitate de furnizor de ajutor de minimis și administrator al schemei în condițiile Hotărârii Guvernului nr. 239/2019 pentru instituirea unei scheme de ajutor de minimis privind programul guvernamental "gROwth – Investim în copii, investim în viitor;
2. beneficiar –Comitetul Olimpic şi Sportiv Român, asociaţiile şi fundaţiile, federaţiile sau cluburile sportive, precum șiorice persoanăjuridică de drept privatcusediul social în România, care:

i)îndeplineşte condițiile prevăzute la art.19 din Ordonanţa de urgenţă a Guvernului nr.114/2018, cu modificările şi completările ulterioare, precumși din prezentele norme;

ii)a obţinut acordul pentru finanţare conform prevederilor Hotărârii Guvernului nr.239/2019;

iii) solicită şiprimeştefinanţare din partea finanțatorului, garantată în proporţie de maximum 50%, excluzând dobânzile şi comisioanele aferente, de fondurile de garantare, în numele şi în contul statului român în cadrul programuluiși

iv) îndeplinește criteriile și condițiile prevăzute de normele de creditare ale finanţatorului;

1. cheltuieli eligibile – cheltuielile prevăzute la art. 10 alin. (1) din Hotărârea Guvernului nr. 239/2019;
2. cheltuieli neeligibile – cheltuielile prevăzute la art. 10 alin. (2) din Hotărârea Guvernului nr. 239/2019;
3. schema de ajutor de minimis – schema de ajutor de minimis pentru întreprinderile care prestează servicii de interes economic general, în cadrul căreia se acordă finanţare pentru construcţiaşi/sau înfiinţarea, amenajarea şi dotarea grădiniţelor cu profil sportiv;
4. comision de gestiune– suma datorată de beneficiarul garanției de stat fondului de garantare, destinată acoperirii costurilor de evaluare, acordare şi administrare a garanţiilor acordate;
5. comision de risc – suma datorată de beneficiarul garanției de stat la acordarea/majorarea/prelungirea garanției, pentru toată perioada de valabilitate a garanției, ca procent din suma garantatăîn cadrul programului, destinată acoperirii riscului de garantare;
6. condiţiile programului – criteriile de eligibilitate şicondiţiile pe care trebuie să le îndeplinească beneficiarii şifinanţatorii pe toată perioada de valabilitate a garanţiilor de stat acordate în cadrul acestuia, descrierea, acordarea, monitorizarea, plata și recuperareagaranţiei de stat;
7. contract de garantare – contractul încheiat între beneficiarul garanției de stat, finanțator şi fondul de garantare, în calitate de mandatar al statului, prin care statul, prin M.F.P., reprezentat de fondul de garantare, se obligă să garanteze creditul acordat de către finanțator,iar beneficiarul îşi asumă obligaţia să ramburseze statului sumele datorate ca urmare a executării garanţiei de către finanțator, în situaţia producerii riscului de credit; contractul de garantare cuprinde, fără a se limita la acestea, clauze privind:
   * 1. identitatea părţilor;
     2. obiectul şi durata contractului;
     3. procentul de garantare;
     4. valoarea maximă a garanţiei de stat acordate în monedă naţională;
     5. conţinutulşi termenele de raportare a situaţieifinanţării garantate;
     6. termenii şicondiţiile de acordare şi plată a garanţieide stat;
     7. modalitatea de calcul şi termenele de plată ale comisionului de risc şi ale comisionului de gestiune,celelalte drepturi şiobligaţii ale părţilor;
     8. cazurile de neîndeplinire a obligaţiilor;
     9. individualizarea şi descrierea ipotecilor mobiliare sau imobiliare, precum și instituirea dreptului de ipoteca legală;
     10. mandatul special acordat finanţatorilor în vederea constituirii ipotecilor convenţionale şi în favoarea statului român, reprezentat prin M.F.P. în calitate de cocreditor;
     11. modul în care se individualizează creanţa bugetară rezultată prin plata garanției de stat;
     12. modalitatea de soluţionare a eventualelor litigii.
8. convenţiede implementare– document-cadru, prevăzut la art. 25 alin. (3) din Ordonanţa de urgenţă a Guvernului nr. 114/2018, cu modificările şi completările ulterioare, încheiat între M.F.P. şi fiecare fond de garantare, care cuprinde, în principal, termenii şicondiţiile mandatului acordat fondurilor de garantare şi clauze referitoare la drepturile şiobligaţiile acestora privind acordarea, monitorizarea, raportarea şi executarea garanţiilor de stat acordate în cadrul programului;
9. convenţie de garantare – document semnat între fiecare fond de garantare, în calitate de mandatar al M.F.P., şifinanţator, prin care se stabilesc termenii şicondiţiile aplicabile garanţiilor de stat;convenţia cuprinde cel puţin clauze privind:

i) mecanismul de punere în aplicare a garanțiilor de stat acordate în cadrul programului;

ii) evidenţa portofoliului de garanţii pe categorii de garanţii individuale;

iii) raportarea periodică a portofoliului de garanţii pe categorii de garanţii individuale;

iv) condiţiile de plată a garanţiilor de stat;

v) termenul şi modalitatea de plată a contravalorii garanţiilor de stat pentru care finanţatorul a formulat cerere de plată;

vi) răspunderea contractuală;

vii) încetarea convenţiei;

viii) modalitatea de soluţionare a eventualelor litigii.

1. data încetării răspunderii fondurilor de garantare în numele şi în contul statului - reprezintă data în care se înregistrează una din situațiile de mai jos:
   * 1. data scadentă comunicată fondurilor de garantare prin solicitarea de garantare și prevăzută în contractul de credit plus încă 60 de zile calendaristice;
     2. data rambursării integrale de către beneficiar a creditului garantat, la termen sau anticipată;
     3. data la care se stinge integral creditul ca urmare a virării de către asigurător a contravalorii despăgubirilor;
     4. data la care M.F.P. plătește valoarea de executare a garanției;
     5. data comunicării respingerii cererii de plată a garanției în cazul nerespectării de către finanțator a obligațiilor referitoare la plata garanției;
     6. data înregistrării la fondurile de garantare a comunicării finanțatorului cu privire la renunțarea la garanție;
2. declararea exigibilităţiifinanţării garantate – trecerea integrală la restanţă a soldului finanţării garantate în conformitate cu normele interne ale finanţatorilor, ca urmare a producerii riscului de credit, împrumutatul fiind astfel decăzut din beneficiul termenelor prevăzute în graficul de rambursare a finanţării garantate;
3. finanţator– bancă, inclusiv unităţile teritoriale ale acesteia - sucursale, agenţii, care îndeplineşte criteriile de eligibilitate şi acordă o finanţare unui beneficiar în cadrul programului;
4. finanțare garantată– credit acordat beneficiarilor, în una sau mai multe tranşe, exclusiv dobânzile şi comisioanele bancare şi alte sume datorate de beneficiar în baza contractului de credit;
5. fond de garantare – una din cele două instituţii mandatate să acorde garanţii în numele şi contul statului român: Fondul Naţional de Garantare a Creditelor pentru Întreprinderi Mici şi Mijlocii (F.N.G.C.I.M.M.) şi Fondul Român de Contragarantare (F.R.C.);
6. garanţie de stat – angajament expres, necondiţionatşi irevocabil asumat de fondul de garantare, în numele şi în contul statului, materializat într-un contract de garantare, care acoperă pierderea suportată de finanţator, ca urmare a producerii riscului de credit, proporţional cu procentul de garantare, care poate fide maximum 50%;
7. garanţii colaterale – garanţiile reale constituite de beneficiarul finanţării/terţigaranţi în favoarea finanţatoruluişi a statului român, prin M.F.P., proporţional cu procentul de garantare, altele decât garanţia de stat şi ipotecile legale imobiliareşi/sau mobiliare, care pot fi luate în considerare de finanțator pentru diminuarea expunerii faţă de debitor.
8. grup fiscal unic – grup de firme impozabile stabilite în România, independente din punct de vedere juridic, dar aflate în strânsă legătură din punct de vedere financiar, economic şi organizatoric, aşa cum este definit la art. 269 alin. (9) din Legea nr. 227/2015 privind Codul fiscal, cu modificările şi completările ulterioare;
9. perioadă de tragere – perioada stabilită de comun acord între beneficiar şifinanţator pentru utilizarea creditului;
10. perioada de grație – perioada de timp exprimată în număr de luni, în care este suspendată obligaţia beneficiarului de plată a principalului, stabilită de comun acord între beneficiar şifinanţator, cu o durată cel multegală cu perioada de realizare a investițieifinanţate în cadrul schemei de ajutor de minimis, care se acordă beneficiarului o singură dată, la începutul perioadei de creditare, înainte de începerea rambursării creditului;
11. perioada de valabilitate a garanţiei de stat – perioada cuprinsă între data intrării în vigoare a garanţieişi data încetării răspunderii fondurilor de garantare în numele şi în contul statului;
12. persoane juridice de drept privat – persoanele juridice cu scop lucrativ şi persoanele juridice fără scop patrimonial, inclusiv organizaţii neguvernamentale;
13. primă unică de garantare – suma datorată de beneficiarul garanției de stat, constituită din comisionul de risc cuvenit M.F.P. şi din comisionul de gestiune cuvenit fondurilor de garantare, al cărei nivel se stabileşte anual prin ordin al ministrului finanţelor publice;
14. procentul de garantare – partea din valoarea creditului acordat beneficiarilor eligibili care este acoperită de garanţia de stat, exprimată în valoare procentuală; procentul de garantare este de maximum 50%;
15. riscul de credit – neplata parţială sau integrală a principalului creditului aferent contractului de credit, de către beneficiarulgaranției de stat;
16. soldul finanţării garantate – valoarea actualizată a creditului garantat, rezultată în urma diminuării cu ratele de capital rambursate de către beneficiarși cu valoarea ajutorului nerambursabil plătit de furnizorul de ajutor de minimis în contul beneficiarului deschis la finanțator, exclusiv dobânzile şi comisioanele bancare şi alte sume datorate de beneficiar în baza contractului de credit;
17. valoarea de executare a garanţiei de stat – suma rezultată din aplicarea procentului de garantare la soldul restant al finanţării garantate, exclusiv dobânzile şi comisioanele bancare şi alte sume datorate de beneficiar în baza contractului de credit, sumă care urmează a fi plătită finanţatorului de către M.F.P., în cazul producerii riscului de credit.

(2) Fondurile de garantare monitorizează garanţiile acordate. Monitorizarea reprezintă ansamblul de acţiuni întreprinse în perioada cuprinsă între acordarea garanţiei de stat şi încetarea valabilităţii acesteia, acţiuni constând în urmărirea periodică a stadiului derulării finanţării garantate, pe baza situaţiilor furnizate de către finanţatori, conform prevederilor contractului de garantare.

CAPITOLUL III

**Plafonul de garantare**

ART. 6

Pentru anul 2019, plafonul total al garanţiilor de stat care pot fi emise potrivit art. 18 alin. (2)lit. b) din Ordonanţa de urgenţă a Guvernului nr. 114/2018, cu modificările și completările ulterioare,în cadrul Programului guvernamental "gROwth – investim în copii, investim în viitor" este de 600.000 mii lei.

ART. 7

(1) Pentru anul 2019, plafonul garanţiilor de stat care pot fi emise se alocă, de către M.F.P., în mod egal, în favoarea F.N.G.C.I.M.M. şi F.R.C.

(2) Pentru anii următori de garantare, plafoanele anuale ale garanţiilor de stat se alocă fondurilor de garantare de către M.F.P., în funcţie de solicitările acestora şi de gradul de utilizare a plafoanelor alocate în anul precedent sau de la începutul anului în cazul alocării de plafoane suplimentare şi/sau în cazul alocării rezervei nealocate la începutul anului, cu încadrarea în limita plafonului anual aprobat.

(3) M.F.P. evaluează anual modul de utilizare de către fondurile de garantare a plafoanelor alocate şi efectuează realocări între fondurile de garantare, în funcţie de ponderea garanţiilor de stat acordate de la începutul anului în totalul garanţiilor de stat acordate în cadrul programului şi în funcţie de modul de respectare a mandatului acordat fondurilor de garantare.

ART. 8

(1) Pentru anul 2019, plafonul anual al garanţiilor de stat care pot fi emise în cadrul programului, prevăzut la art. 6, se alocă la solicitarea finanţatorilorparticipanţi în program, de către fondurile de garantare, cu acordul M.F.P.

(2) În cazul în care valoarea totală a garanţiilor de stat comunicată de finanţatoridepăşeşte plafonul anual al garanţiilor de stat care pot fi emise în cadrul programului, alocat fondurilor de garantare de către M.F.P. pentru anul 2019, aceste instituţii sunt autorizate, cu acordul prealabil al M.F.P., să efectueze alocări pro-rata finanţatorilor în cadrul plafonului distribuit de M.F.P.

(3) Pentru anii următori de garantare, plafoanele anuale ale garanţiilor de stat se alocă la solicitarea finanţatorilorparticipanţi în program, de către fondurile de garantare, cu acordul M.F.P., în funcţie de ponderea garanţiilor de stat acordate de fiecare dintre fondurile de garantare în favoarea fiecărui finanţator în totalul garanţiilor de stat acordate în cadrul programului în anul precedent sau de la începutul anului în cazul alocării de plafoane suplimentare şi/sau în cazul alocării rezervei nealocate la începutul anului.

(4) Pentru anii următori de garantare, finanţatorii vor transmite fondurilor de garantare, precum şi M.F.P., valoarea estimată a garanţiilor de stat care urmează să fie emise în anul respectiv în cadrul programului, în termen de 7 zile calendaristice de la data intrării în vigoare a hotărârii Guvernului prin care se alocă plafonul anual de garantare.

(5) Fondurile de garantare sunt autorizate să evalueze cel puţin trimestrial modul de utilizare de către finanţatori a plafonului alocat şi să efectueze realocări între finanţatori în funcţie de gradul de utilizare a plafoanelor alocate, cu acordul prealabil al M.F.P.

CAPITOLUL IV

**Descrierea creditului şigaranției de stat**

ART. 9

(1) Creditele se acordă de finanțatori în funcție de criteriile specifice prevăzute în normele şi procedurile interne de creditare ale acestora, cu încadrarea în prezentele norme, cu respectarea condițiilor de acordare aajutorului de minimis, a garanţiilor de stat, precum şi a regulilor de gestionare a plafoanelor anuale.

(2) Finanțarea se poate acorda în una sau mai multe tranşe, pentru o perioadă maximă de 10 ani, inclusiv perioada de graţie, până la o valoare de maximum 750.000 lei, pentru acoperirea cheltuielilor eligibile aprobate de către C.N.S.P.şi este garantată de stat în procent de maximum 50%.

(3) Finanțatorii solicită în prealabil acordul C.N.S.P. asupra cheltuielilor eligibile care vor face obiectul finanțării garantate.

(4) Finanțarea garantatăpoate include atât creditul-punte acordat pentru finanțarea ajutorului nerambursabil, cât și creditul de co-finanțare, acordat pentru finanțarea cheltuielilor eligibile neacoperite de ajutorul nerambursabil.

(5) Pe parcursul derulării programului, un beneficiar eligibil poate accesa un singur credit-punte și/sauun singur credit de co-finanțare, destinate implementării unui singur proiect de investiţii.

(6) Finanțarea garantată acordată în cadrul programului nu poate fi utilizată pentru refinanţarea altor credite în derulare ale beneficiarului şi nu poate fi refinanţatăîn cadrul programului.

ART. 10

(1) Garanţia de stat emisă de fondurile de garantare, în numele şi în contul statului, are următoarele caracteristici principale:

a) este irevocabilă – furnizorul protecţiei nu îşi poate rezerva prin contract dreptul de a revoca unilateral garanţia de stat sau de a creşte costul efectiv al garanţiei de stat, cu excepţia cazului în care cumpărătorul protecţiei nu plăteşte la scadenţă costul protecţiei;

b) este necondiţionată– contractul prin care este furnizată protecţia nu conţine nicio clauză asupra căreia beneficiarul protecţiei nu deţine controlul, inclusiv o clauză care să poată scuti garantul de obligaţia de a plăti în termen de maximum 90 de zile calendaristice de la data primirii de către fondurile de garantare a cererii de plată, în cazul în care beneficiarul nu achită la termen plăţile scadente;

c) este expresă –protecţia furnizată de garanţia de stat este legată în mod clar de expuneri ce pot fi identificate cu exactitate sau de un portofoliu de expuneri clar delimitat, astfel încât gradul de acoperire a protecţiei este clar definit şi nu poate fi pus la îndoială;

d) este directă;

e)este plătibilă la prima cerere scrisă a finanţatorului, realizată în termenii şicondiţiile prevăzute în contractul de garantare;

f) acoperă maximum 50% din principal, exclusiv dobânzile şi comisioanele bancare şi alte sume datorate de beneficiarul garanției de stat în baza contractului de credit;

g) valoarea se reduce cu principalul rambursat de către beneficiar, proporţional cu procentul de garantare;

h) valoarea garantiei se diminuează corespunzător cu diminuarea creditului rezultat după plata ajutorului nerambursabil, care se efectueazăîn contul investitorului deschis la finanțator.

(2) Garanția de stat este garantatăobligatoriu cu următoarele tipuri de garanții, proporțional cu procentul de garantare:

i) ipotecă legală imobiliară și/sau mobiliară de rang I în favoarea statului român reprezentat de M.F.P. asupra activelor finanțate din creditul garantat, acordat în cadrul programului;

ii) ipotecă legală imobiliară și/sau mobiliarăde rang I în favoarea statului român reprezentat de M.F.P.asupra universalităţii de bunuri mobile sau imobile, prezente ori viitoare, afectate activităţii beneficiarului, inclusiv fondul de comerţşi stocurile;şi

iii) ipotecă legală de rang I în favoarea statului român reprezentat de M.F.P.asupra soldurilor creditoare ale tuturor conturilor curente deschise de beneficiarul garanției de stat la finanțator.

(3) La solicitarea finanțatorilor, pentru garantarea finanțăriicare se acordăbeneficiarului în cadrul programului, în completarea ipotecilor legale prevăzute la alin.(2),beneficiarii/terţiigaranțipot constitui garanții colaterale de tipulipotecilor imobiliare și/sau mobiliareîn favoarea finanțatoruluișia statului român, prin M.F.P., proporțional cu procentul de garantare.

(4)Beneficiarul garanției de stat trebuie să prezinte finanțatorului garanţii colaterale, care, împreună cu garanţia de stat şi ipoteca legală imobiliară și/sau mobiliară asupra activelor finanţate din credit, acoperă în proporţie de cel puţin 100% valoarea finanţării.

(5) Ipotecile imobiliare şi/sau mobiliare prevăzute la alin. (2)şi (3) se instituie/constituieatât în favoarea statului român, reprezentat de M.F.P.,cât şiîn favoarea finanțatorului, proporțional cu riscul asumat de fiecare dintre părţişi sunt valabile până la stingerea obligațiilor de plată aferente finanțării garantate, datorate de beneficiar, în cadrul Programului.

(6) Ipotecile prevăzute la alin. (2) se înscriu în cartea funciară a imobilelor şi/sau în Registrul Național de Publicitate Mobiliară, respectiv în registrele de evidenţăşi publicitate asimilate, după caz, în baza contractului de garantare.

(7) Prin contractul de garantare, statul român, prin M.F.P., acordă reprezentanţilor legali ai finanțatorului un mandat special, în vederea efectuării formalităţilor de înscriere, modificare, reînnoire și radiere a ipotecilor legaleşiconvenţionaleimobiliare și/sau mobiliare instituite sau constituite conform alin. (2)şi (3), în/din Cartea funciară a imobilelor/ Registrul Național de Publicitate Mobiliară, respectiv în/din registrele de evidență și publicitate asimilate, după caz.

(8) Se acordă fondurilor de garantare un mandat special, în vederea emiterii acordului privind radierea din Cartea funciară a imobilelor/Registrul Național de Publicitate Mobiliară/ registrele de evidență și publicitate asimilate, după caz, a ipotecilor legale imobiliare și/sau mobiliare prevăzute la alin. (2) în situația rambursării integrale anticipate sau la termen a finanțării garantate, precum șiîn cazul respingerii cererii de plată a garanției de stat, transmisă de finanţator.

(9) Ipotecile convenţionaleprevăzute la alin. (3) se constituie de beneficiari și/sau de terți garanți pentru garantarea creditului beneficiarului finanțării garantate de stat, în conformitate cu prevederile art. 2350 alin (1) din Legea nr. 287/2009 privind Codul Civil, republicată, cu modificările ulterioare precum şi cu prevederile alin. (7) în favoarea finanțatorului și a statului român, prin M.F.P., în calitate de co-creditori, proporţional cu procentul de garantare.

(10) În cazul garanţiilor de stat acordate în cadrul programului, prin contractele de garantare, fondurile de garantare mandatează finanţatorii să încheie contractele de garanţie pentru garanţiile colaterale constituite in conformitate cu prevederile alin.(4), atât în favoarea acestora, cât şi a statului român, prin M.F.P., în calitate de co-creditori, precum şi să efectueze formalităţile legale de publicitate pentru garanţiile colaterale.

(11) În cazul în care finanțatorul aprobă modificări ale clauzelor contractului de credit referitoare la structura garanţiilor constituite, altele decât garanţia de stat, prin eliberarea/înlocuirea garanţiilorlegale și/sau colaterale instituite/constituite pentru acoperirea cu garanţii afinanţării garantate, va trebui să solicite şi să obţină acordul expres al fondului de garantare, în condiţiile stabilite în convențiile de garantare încheiate între fondurile de garantare și finanțatoriiparticipanți în program.

(12) Modificările privind structura acţionariatului/asociaţilorşi schimbarea sediului social al beneficiarului se notifică fondului de garantare de către finanțator.

(13) Contractele de garantare prin care fondurile de garantare acordă garanţia de stat constituie titluri executorii şi au valoare de înscrisuri autentice.

(14) Garanţiilor de stat prevăzute la alin. (1) le sunt aplicabile dispoziţiile Regulamentului Băncii Naţionale a României nr. 5/2012 privind clasificarea creditelor şi constituirea, regularizarea şi utilizarea provizioanelor specifice de risc de credit aplicabil entităţilor supravegheate de Banca Naţională a României, altele decât instituţiile de credit, şi Regulamentului Băncii Naţionale a României nr. 5/2013 privind cerinţeprudenţiale pentru instituţiile de credit, cu modificările şi completările ulterioare, precum şi ale Regulamentului nr. 575/2013 al Parlamentului European şi al Consiliului din 26 iunie 2013 privind cerinţeleprudenţiale pentru instituţiile de credit şisocietăţile de investiţiişi de modificare a Regulamentului (UE) nr. 648/2012.

ART. 11

Garanţia de stat intră în vigoare la data semnării contractului de garantare şi este valabilă până la data încetării răspunderii fondurilor de garantare în numele şi în contul statului.

ART. 12

În cazul majorării valorii și/sau a prelungirii garanţiei de stat, cu încadrarea în valoarea și termenele prevăzute la art. 9 alin. (2), comisionul de gestiuneşi comisionul de risc aferente acestor operațiuni sunt calculate şi plătite în conformitate cu prevederile convenţiilor încheiate de fondurile de garantare cu finanțatorii.

CAPITOLUL V

**Criterii de eligibilitate și obligațiile beneficiarilorgaranțiilor de stat**

ART. 13

Criteriile de eligibilitate pentru beneficiarii garanțiilor de stat sunt următoarele:

a) sunt persoane juridicede drept privat cu sediul social în România, inclusiv organizații neguvernamentale, asociații, fundaţiişi/sau grupuri fiscale, astfel cum sunt prevăzute de Legea nr. 227/2015, cu modificările şi completările ulterioare, Comitetul Olimpic și Sportiv Român, asociațiile și fundațiile, federațiile sau cluburile sportive care iau inițiativa construirii de grădinițe cu profil sportiv;

b) dacă sunt societăți, trebuie să îndeplinească cumulativ prevederile art.19 alin.(3) din Ordonanța de urgență a Guvernului nr.114/2018, cu modificările și completările ulterioare, precum și următoarele condiții:

1. nu se află în dificultate în conformitate cu pct. 20 și 24 din Comunicarea Comisiei – Orientări privind ajutoarele de stat pentru salvarea și restructurarea întreprinderilor nefinanciare aflate în dificultate 2014/C 249/01, publicate în Jurnalul Oficial al Uniunii Europene, seria C, nr. 249 din 31 iulie 2014. Se consideră că o întreprindere este în dificultate financiară dacă sunt îndeplinite următoarele criterii:
   * + 1. în cazul unei societăţi cu răspundere limitată (alta decât un IMM care există de cel mult 3 ani), atunci când mai mult de jumătate din capitalul său social subscris a dispărut din cauza pierderilor acumulate. Această situaţie survine atunci când deducerea pierderilor acumulate din rezerve (şi din toate celelalte elemente considerate în general ca făcând parte din fondurile proprii ale societăţii) conduce la un rezultat negativ care depăşeşte jumătate din capitalul social subscris;
       2. în cazul unei societăţi în care cel puţin unii dintre asociaţi au răspundere nelimitată pentru datoriile societăţii cu răspundere limitată (alta decât un IMM care există de cel mult 3 ani), atunci când mai mult de jumătate din capitalul propriu, aşa cum reiese din contabilitatea societăţii, a dispărut din cauza pierderilor acumulate;
       3. în cazul unei întreprinderi sau asociaţie/fundaţie care desfăşoarăactivităţi economice, care face obiectul unei proceduri colective de insolvenţă sau îndeplineşte criteriile prevăzute în dreptul intern pentru ca o procedură colectivă de insolvență să fie deschisă la cererea creditorilor săi;
       4. în cazul unei întreprinderi care nu este un IMM, când, în ultimii 2 ani: raportul datorii/capitaluri proprii al întreprinderii este mai mare de 7,5 şi capacitatea de acoperire a dobânzilor calculată pe baza indicatorului financiar EBITDA se situează sub valoarea 1,0.
2. nu se află în litigiu, în calitate de pârât, cu M.F.P.și/sau finanțatorul;
3. nu figurează cu credite restante (inclusiv pentru finanţările tip leasing) în ultimele 6 luni anterioare datei solicitării garanției de stat sau dacă înregistreazărestanțe, acestea sunt încadrate în categoriile A, B, C în baza de date a Centralei Riscului de Credit, C.R.C;
4. nu se află în interdicție de a emite cecuri la data aprobării creditului și nu figurează cu incidente majore cu bilete la ordin în ultimele 6 luni în baza de date a Centralei Incidentelor de Plăţi, C.I.P.;
5. împotriva lor nu s-a deschis procedura insolvenței, în temeiul legilor aplicabile;
6. nu înregistrează obligații fiscale restante și alte obligații bugetare administrate de organul fiscal central, definit potrivit art. 1 pct. 31 din Legea nr. 207/2015 privind Codul de procedură fiscală, cu modificările și completările ulterioare;

c) fac dovada deținerii unui drept real cu o durată de minimum 10 ani asupra terenului pe care urmează să fie amplasată grădinița cu profil sportiv;

d) încheie polițe de asigurare pentru toate riscurile pentru toate bunurile imobile/mobile asigurabile admise pentru garantarea creditului, inclusiv a activelor finanţate din credit, pe întreaga perioadă de valabilitate a garanției la valoarea acceptată de societatea de asigurare, dar nu mai puţin decât valoarea de evaluare/de achiziție comunicată de instituția de credit prin solicitarea de garantare. Obligatia de a deţine o poliţăde asigurare valabilă şi de cesionare adrepturilor derivând din polița de asigurare în favoarea statului roman, prin M.F.P.și finanțatorului, proporțional cu procentul de garantare, subzistă pe toată perioada de valabilitate a garanției.

e) fac dovada selectării proiectului cu hotărârea Comisiei „Investim in copii, investim in viitor” privind emiterea acordului de finanţare a ajutorului de minimis,prevăzută la art. 15 alin. (8) din Hotărârea Guvernului nr. 239/2019, prezentată în copie;

f) fac dovada că nu au accesat și nu vor accesa un alt credit în cadrul programului de la un alt finanţator prin completarea declaraţiei pe propria răspundere, care va cuprinde și angajamentul beneficiarului că va respecta destinația creditului conform proiectului declarat eligibil de către C.N.S.P.;

g) au calitatea de împrumutat în raport cu finanţatorul;

h) se încadrează în normele interne de creditare ale finanţatorului.

ART. 14

Beneficiarii eligibili si proiectele de investiţiipentru grădiniţele cu profil sportiv care sunt finanțate prin credite garantate de stat respectă cerințele,condiţiile minime de construcţie, amenajare şi dotare și dotările materiale minime, și îndeplinesc obligațiile prevăzute în Hotărârea Guvernului nr. 239/2019.

ART. 15

(1) În perioada de tragere, beneficiarul creditului accesează finanţarea în una sau mai multe tranşe stabilite în funcție de stadiul de execuție al proiectului, în urma unei/unor solicitări scrise adresate finanţatorului, fără să depăşească în niciun moment valoarea maximă a creditului aprobat.

(2) În situația în care finanțatorul acordă un credit punte pentru finanțarea proiectelor selectate pentru finanţare în cadrul schemei de minimis,valoarea garanţiei de stat se diminuează corespunzător cu diminuarea creditului rezultat după plata ajutorului nerambursabil, a cărui plată se va efectua în contul investitorului deschis la finanţator.

CAPITOLUL VI

**Cheltuieli eligibile și cheltuieli neeligibile**

ART. 16

(1) Activităţile eligibile pentru a beneficia de finanţaregarantată sunt: construcţiaşi/sau înfiinţarea, amenajarea şi dotarea grădiniţelor cu profil sportiv.

(2) Prin cheltuieli eligibile ale beneficiarului prevăzute la art. 23din Ordonanţa de urgenţă a Guvernului nr. 114/2018, cu modificările și completările ulterioare, se înţelegcheltuielile prevăzute la art. 10 alin. (1) din Hotărârea Guvernului nr. 239/2019.

(3) Prin cheltuieli neeligibile în cadrul programului se înțeleg categoriile de cheltuieli prevăzute la art. 10 alin. (2) din Hotărârea Guvernului nr. 239/2019.

CAPITOLUL VII

**Criterii de eligibilitate pentru finanţatori**

ART. 17

(1) Criteriile de eligibilitate pentru finanţatorii care acordă finanţări garantate în cadrul programului sunt următoarele:

a) se încadrează în categoria băncilor, inclusiv unităţile teritoriale ale acestora;

b) au acoperire teritorială la nivel naţionalşi/sau judeţean;

c) acordă credite în lei destinate finanțării cheltuielilor eligibile prevăzute în cadrul programului în favoarea beneficiarilor care îndeplinesc criteriile de eligibilitate ale programului;

d) vor asigura prevederea expresă, în contractele de finanţare, a costurilor cu dobânda exprimată în raport cu ROBOR la 3 lunişi separat a costurilor cu comisioanele legate de finanţare;

e) nu percep comision de rambursare anticipată;

f) asigură o durată maximă a finanţărilor garantate de 10 ani;

g) verifică destinaţia finanțării garantate şi urmăresc utilizarea finanţării pe faze de execuţie, conform proiectului de investiţiişi detaliilor de execuţie.

h) nu vor include în contractul de credit clauze care să permită modificarea unilaterală a acestuia de către finanţator;

i) vor introduce în contractele de credit şi în contractele de ipotecă încheiate cu beneficiarii în vederea constituirii garanţiilor colaterale aferente garantării creditelor, altele decât activelefinanţate prin credit şigaranţia de stat, clauze din care să rezulte calitatea de co-creditor garantat a statului român, prin M.F.P. şi vor efectua formalităţile de publicitate prevăzute la art.10, alin.(7) şi (10).

CAPITOLUL VIII

**Acordarea garanțiilor de stat**

ART. 18

1. Finanțatorul transmite fondurilor de garantare, direct sau prin unităţile sale teritoriale, solicitarea privind acordarea garanției de stat, după aprobarea creditului de către structurile sale competente, prin intermediul aplicaţiei web <https://plafon.garantare.ro>, în cazul F.N.G.C.I.M.M. și adresa de email office@contragarantare.ro,în cazul F.R.C.
2. Acordarea şi derularea garanțiilor de stat se realizează în baza unei convenții de garantare încheiate între fondurile de garantareşi finanțatorii participanți în program.
3. Solicitarea de garantare se transmite de către finanțatorF.N.G.C.I.M.M. sau F.R.C., după caz, însoțită de documentele prevăzute în convenția de garantare încheiată între fondurile de garantare și finanțatori.

ART. 19

(1) După aprobarea garanţiei de statşi după primirea din partea finanțatorului a copiei ordinului de plată, a extrasului de cont sau copia chitanței privind virarea de către beneficiarul garanției de stat a comisionului de risc, fondul de garantare transmite finanțatorului contractul de garantare în vederea semnării, în cel puţin 4 (patru) exemplare originale, în funcţie de numărul semnatarilor împreună cu factura aferentă comisionului de gestiune.

(2) În termen de 10 zile lucrătoare de la primirea acestora, finanțatorulşi beneficiarul sau terţii garanți evidențiați la art. 10 alin. (3), după caz, semnează contractul de garantare. După semnare, finanțatorul remite fondului de garantare, prin curier sau prin poştă cu confirmare de primire, două exemplare originale ale contractului de garantare.

(3) Finanţarea garantată în cadrul programului se acordă beneficiarului după înscriereaipotecilor prevăzute la art. 10 alin. (2) în cartea funciară a imobilelor și/sau în Registrul Naţional de Publicitate Mobiliară, respectiv în registrele de evidență și publicitate asimilate în conformitate cu prevederile art. 10 alin. (7) și (10).

(4) Prelungirea valabilităţiigaranţiilor de stat acordate, precum şi majorarea valorii acestora poate fi aprobată de fondurile de garantare în condiţiile prevăzute în convenţiile de garantare încheiate între fondurile de garantare şi finanțatorii participanți în program.

CAPITOLUL IX

**Plata garanţiei de stat**

ART. 20

(1) În cazul în care beneficiarul garanției de stat nu îşiîndeplineşteobligaţiile de plată care îi revin în baza contractului de credit, finanţatorul poate solicita executarea garanţiei de stat emisă de fondul de garantare.

(2) Plata valorii de executare a garanţiei de stat se efectuează de către M.F.P din bugetul de stat conform art. 26 alin. (2) din Ordonanţa de urgenţă a Guvernului nr. 114/2018, cu modificările și completările ulterioare, într-un cont unic al finanțatorului, în termen de 5 zile calendaristice de la primirea deciziei fondului de garantare de aprobare a cererii de plată, fără însă a se depăşi 90 de zile calendaristice de la data înregistrării la fondul de garantare a cererii de plată.

(3) În termen de 5 zile lucrătoare de la data plăţii valorii de executare a garanţiei de stat, M.F.P. transmite fondului de garantare dovada efectuării plăţii.

ART. 21

(1) Cererea de plată se depune de către finanţator în perioada de valabilitate a garanției la fondul de garantare, ulterior trecerii la restanţă a soldului finanţării garantate, după înregistrarea de către beneficiar a cel puţin 60 de zile calendaristice de restanţă la plata principalului, împreună cu documentaţia prevăzută în convenţia de garantare.

(2) Documentaţia care trebuie să însoţească cererea de plată se depune la sediul social al fondului de garantare într-un singur exemplar, îndosariat, paginat şiopisat.

(3) Fondul de garantare poate solicita finanțatorului, dacă este cazul, completarea documentației, în termen de maximum 55 de zile calendaristice de la primirea cererii de plată.

(4) În termen de cel mult 85 de zile calendaristice de la primirea cererii de plată a garanţiei de stat însoţităde documentaţia aferentă, fondul de garantare emite decizia de aprobare sau respingere a cererii de plată, în condiţiileşi termenii prevăzuţi în convenţia de garantare şi contractul de garantare.

(5) Decizia de aprobare sau, după caz, de respingere a cererii de plată a garanţiei se comunică finanțatoruluişi M.F.P. cel mai târziu în ziua lucrătoare imediat următoare datei aprobarii, pe fax sau poştă electronică, urmând ca ulterior, în cel mult două zile lucrătoare, să se transmită şi documentul în original.

(6) Fondul de garantare restituie cererea de plată şi documentele care o însoţesc, în cazul în care acestea au fost transmise înainte ca beneficiarul să înregistreze cel puţin 60 de zile calendaristice de restanţă la plata principalului.

ART. 22

(1) Finanţatorul poate solicita fondului de garantare retragerea cererii de plată în condiţiile prevăzute în normele şi procedurile sale interne şi cu respectarea condiţiilor programului.

(2) Fondul de garantare revocă decizia de aprobare sau, după caz, de respingere a cererii de plată a garanţiei, dacă solicitarea finanțatorului privind retragerea cererii de plată a fost transmisă până în a 85-a zi calendaristică de la data înregistrării cererii de plată transmisă la fondul de garantare.

(3) În termen de o zi lucrătoare după încasarea oricărei sume în contul beneficiarului garanției de stat, ulterior transmiterii cererii de plată, finanţatorul transmite fondului de garantare, pe fax sau prin poștă electronică, o solicitare de modificare a cererii de plată, în baza căreia fondul de garantare va modifica valoarea de executare a garanţiei de stat printr-un addendum la decizia de aprobare sau, după caz, de respingere a cererii de plată a garanţiei de stat.

(4) Decizia de revocare a deciziei de aprobare/respingere a cererii de plată și addendumul urmează regimul juridic al deciziei de aprobare/respingere a cererii de plată.

(5) Addendumul se comunică finanțatorului şi M.F.P. în ziua lucrătoare următoare adoptării acestuia de către fondul de garantare, pe fax sau prin poştă electronică, urmând ca ulterior, în cel mult două zile lucrătoare, să se transmită şi documentul în original, cu respectarea unui termen de două zile lucrătoare necesare efectuării plății de către M.F.P. și fără a depăși termenul de 90 de zile calendaristice de la înregistrarea cererii de plată a garanției la fondul de garantare.

CAPITOLUL X

**Recuperarea garanţiei de stat**

ART. 23

(1) În termen de 15 zile calendaristice de la data primirii dovezii efectuării plăţii prevăzute la art. 20alin. (3), fondul de garantare întocmeşte un înscris prin care se individualizează creanţa bugetară rezultată prin plata garanţiei de stat, precum şi data scadenţeicreanţei bugetare, care se transmite debitorului beneficiar al finanţării garantate, prin poştă, cu scrisoare recomandată cu confirmare de primire.

(2) Înscrisul prevăzut la alin. (1) împreună cu dovada efectuării procedurii de transmitere către debitorul beneficiar al finanţării garantate, însoţit de contractul de garantare în original, se înaintează, în termen de 5 zile lucrătoare de la data primirii dovezii privind efectuarea procedurii de transmitere, organelor fiscale competente ale AgenţieiNaţionale de Administrare Fiscală, denumită în continuare A.N.A.F., în vederea recuperării creanţei bugetare, în condiţiile legii.

(3) Documentaţia care se înaintează de către fondul de garantare organelor fiscale competente ale A.N.A.F. conform prevederilor alin. (2) va cuprinde şi copia documentului de identitate al reprezentantului legal al beneficiarului, respectiv copia extrasului de carte funciară/avizului de înscriere în Registrul Naţional de Publicitate Mobiliară a garanţiilorprevăzute la art. 10 alin. (2), în favoarea statului român, reprezentat de M.F.P.

ART. 24

(1) Creanțele rezultate din plata garanțiilor de stat acordate și plătite finanțatorului în cadrul programului sunt asimilate creanțelor bugetare a căror colectare și recuperare se efectuează de către organele fiscale competente ale A.N.A.F., conform procedurii reglementate de Legea nr. 207/2015, care se aplică în mod corespunzător.

(2) Pentru sumele plătite în contul garanțiilor de stat prevăzute la art. 26 alin (2) din Ordonanța de urgență a Guvernului nr. 114/2018, cu modificările și completările ulterioare,se datorează dobânzi şipenalităţi de întârziere conform dispoziţiilorLegii nr. 207/2015, cu modificările şi completările ulterioare, calculate de către organele fiscale competente ale A.N.A.F. începând cu ziua următoare datei plăţii sumei rezultate din executarea garanţiei de stat şi până la data stingerii inclusiv şi recuperate de către acestea.

(3) În vederea recuperării sumelor rezultate din plata garanţiilorde stat, valorificarea garanțiilor prevăzute la art. 10 alin. (2)care fac obiectul contractului de garantare în cadrul procedurii de executare silită prevăzute la alin. (1) se efectuează de către organele fiscale competente ale A.N.A.F..

(4) Sumele provenite din valorificarea potrivit alin. (3) a activelor finanţate din creditul garantat în cadrul programului, pentru care a fost instituită ipoteca legală proporţional cu procentul de garantare, se eliberează şi se distribuie proporţional cu riscul asumat de fiecare dintre părţi, între statul român, prin M.F.P., şifinanțator după deducerea cheltuielilor de orice fel, făcute de către organele fiscale competente ale A.N.A.F., cu urmărirea şi conservarea bunurilor al căror preţ se distribuie.

(5) Organele fiscale competente ale A.N.A.F. sunt obligate să înştiinţeze din oficiu finanțatorul în favoarea căruia au fost înscrise ipotecile legale, pentru a participa la distribuirea preţului.

(6) Eliberarea sau distribuirea sumei rezultate din executarea silită se va consemna de îndată de către executorul fiscal din cadrul organului fiscal competent al A.N.A.F., într-un proces-verbal, care se va semna de toţi creditorii îndreptăţiţi.

(7) În situația recuperării integrale de către A.N.A.F. a valorii de executare a garanției plătite finanțatorului de către M.F.P. și a tuturor accesoriilor aferente, precum și în situația recuperării integrale prin plata creanței bugetare rezultate din plata valorii de executare a garanției de către beneficiar, M.F.P. emite acordul privind radierea dreptului de ipotecă legală de rang I în favoarea statului român, la solicitarea organelor competente ale A.N.A.F. în a căror rază teritorială are sediul fiscal debitorul beneficiar al finanțării garantate.

(8) Sumele rezultate atât din executarea iniţiată de către finanțator a garanţiilor colaterale constituite de beneficiar în favoarea finanțatorului şi a statului român, cât şi din încasările amiabile, din care se deduc dobânzile şi comisioanele aferente creditului, precum şi cheltuielile ocazionate de recuperarea creanţei, vor diminua, proporţional cu procentul de garantare, creanţa rezultată din valoarea de executare a garanţiei plătite finanțatorului de statul român, în baza garanţiei acordate de stat.

(9) În termen de 5 zile lucrătoare de la încasarea oricărei sume potrivit alin. (8), finanțatorul va distribui şi va vira suma cuvenită statului român care se face venit la bugetul de stat, însoţită de o comunicare în care vor fi menţionate următoarele elemente: denumirea şi datele de identificare ale debitorului, numărul contractului de garantare, suma recuperată şi data încasării acesteia de către finanțator, valoarea deducerilor efectuate, suma virată fiecărui creditor şi indicarea garanţiei colaterale executate.

(10) În termen de 5 zile lucrătoare de la finalizarea tuturor procedurilor de valorificare a garanţiilor colaterale, aferentefinanţării garantate, finanțatorul va transmite o informare către organele fiscale competente ale A.N.A.F. în care vor fi prezentate rezultatele obţinute după finalizarea procedurilor. Comunicarea va fi însoţită de documentele din care rezultă încheierea procedurilor de valorificare a garanţiilorşi sumele recuperate, precum şi documentele justificative din care rezultă valoarea creanţelorfinanțatoruluişi a cheltuielilor de executare, la data finalizării fiecărei proceduri de valorificare a garanţiilor.

(11) După finalizarea tuturor procedurilor de valorificare, în cazul constatării unor diferenţe între sumele virate potrivit alin. (9) şi datele din documentele justificative prevăzute la alin. (10), părţile vor proceda la regularizare.

(12) Pentru întârzieri la plata sumei cuvenite statului român conform prevederilor alin. (11), finanțatorul datorează dobânzi şipenalităţi de întârziere la nivelul celor prevăzute pentru creanţele fiscale, care se calculează de către direcţia de specialitate din cadrul M.F.P. şi se individualizează într-un înscris care constituie titlu de creanţă/executoriu. Înscrisul împreună cu dovada comunicării acestuia către finanțator se transmite spre recuperare către organele fiscale competente ale A.N.A.F., urmând ca recuperarea acestor sume să se realizeze conform procedurii reglementate de Legea nr. 207/2015, cu modificările şi completările ulterioare. Sumele astfel recuperate se fac venit la bugetul de stat.

(13) Dacă creanţele rezultate din plata garanţiilor acordate în cadrul programului nu au fost acoperite integral, fie ca urmare a distribuirii prevăzute la alin. (4) şi (9), fie în cazul în care activele finanţate prin credit nu au putut fi valorificate potrivit legii, atunci, în scopul recuperării integrale a creanţei bugetare, organele fiscale competente ale A.N.A.F. aplică prevederile Legii nr. 207/2015, cu modificările şi completările ulterioare.

(14) În cazul debitorilor care intră în procedura insolvenţei după comunicarea de către fondurile de garantare organelor fiscale competente ale A.N.A.F. a documentelor prevăzute la art. 23 alin. (2)și (3), înscrierea la masa credală în numele statului pentru creanţa rezultată din plata valorii de executare a garanţiei de stat se realizează de către acestea.

(15) Sumele recuperate ca urmare a valorificării garanțiilor de stat și garanțiilor colaterale precum și cele din încasările amiabile potrivit alin. (8) se fac venit la bugetul de stat proporțional cu procentul de garantare, iar cele recuperate potrivit alin. (13) se fac venit la bugetul de stat și se încasează într-un cont de venituri bugetare.

(16) După emiterea deciziei de respingere a cererii de plată şi transmiterii acesteia către M.F.P. şifinanțator sau după efectuarea plăţii valorii de executare a garanţiei de către M.F.P. în contul finanțatorului, beneficiarii garanțiilor de stat pot solicita o singură dată finanţatorilorrepunerea în drepturile şiobligaţiile aferente contractului de credit şi de garantare cu respectarea condiţiilor Programului şi cu menţinereacondiţiilor în care a fost acordată garanţia. În cazul aprobării de către finanțator a acestei solicitări, beneficiarul programului nu datorează obligații fiscale accesorii calculate la valoarea de executare a garanției. De la data aprobării solicitării se întrerupe termenul de prescripție a dreptului de a cere executarea silită de către organele competente ale A.N.A.F. Beneficiarul face dovada respectării criteriilor de eligibilitate în privinţa ipotecilor instituite/constituite la acordarea garanţiei.

(17) În cazul transmiterii deciziei de respingere a cererii de plată către M.F.P. şifinanțator, în termen de 30 zile calendaristice de la primirea de la beneficiarul programului a solicitării de repunere în drepturile şiobligaţiile aferente contractului de credit şi de garantare, finanțatorul emite decizia de aprobare/respingere a repuneriiîn drepturile şiobligaţiile aferente contractului de credit.

(18) În cazul efectuării plăţii valorii de executare a garanţiei de către M.F.P. către finanțator, în termen de 5 zile lucrătoare de la primirea de la beneficiarul programului a solicitării de repunere în drepturile şiobligaţiile aferente contractului de credit şi de garantare, finanțatorul solicită A.N.A.F. ca, în termen de 5 zile lucrătoare, să îi comunice sumele rămase de plată din valoarea de executare a garanţiei, precum şi eventualele cheltuieli de executare silită generate de urmărirea bunului, analizează în baza reglementărilor interne capacitatea acestuia de a achita creditul rămas de rambursat şi dobânzile aferente şi, în termen de 60 de zile calendaristice de la primirea solicitării beneficiarului, emite decizia de aprobare/respingere a repunerii. Repunerea este condiţionată de prezentarea de către beneficiar finanțatorului a dovezii plăţii cheltuielilor de executare silită.

(19) În termen de 5 zile calendaristice de la aprobarea repunerii, finanțatorul restituie M.F.P. sumele încasate reprezentând valoarea de executare a garanţiei, după caz, şi completează şi transmite către fondul de garantare solicitarea privind repunerea beneficiarului în drepturile şiobligaţiile aferente contractului de garantare, însoţită de documentul de plată din care să reiasă suma restituită M.F.P.

(20) Ulterior restituirii prevăzute la alin. (19), M.F.P. solicită organelor fiscale competente ale A.N.A.F. încetarea executării silite pornite asupra beneficiarului pentru recuperarea valorii de executare a garanţiei repuse, anularea obligaţiilor fiscale accesorii calculate pentru valoarea de executare a garanţiei aferente programului, după caz, scăderea din evidenţă a sumelor individualizate în înscrisul transmis de fondul de garantare și transmiterea exemplarului original al contractului de garantare către fondul de garantare în termen de 10 zile calendaristice de la primirea adresei M.F.P..

(21) Sumele restituite de finanțator sunt considerate o reîntregire a plăţilor efectuate reprezentând valoarea de executare a garanţieişi vor fi achitate într-un cont comunicat de M.F.P. Finanțatorul transmite la M.F.P. – Direcţia generală de trezorerie şi datorie publică, o copie a ordinului de plată.Pentru confirmarea încasării sumelor, M.F.P. va transmite şi în atenţia fondului de garantare solicitarea formulată către organele fiscale competente ale A.N.A.F., prevăzută la alin.(20).

(22) În termen de 10 zile lucrătoare de la data primirii de la organele fiscale competente ale A.N.A.F. a exemplarului original al contractului de garantare, respectiv de la finanțator a solicitării de repunere, fondul de garantare analizează documentele justificative și emite o decizie privind repunerea beneficiarului în drepturile şiobligaţiile aferente contractului de garantare pe care o transmite M.F.P. şifinanțatorului cel mai târziu în ziua lucrătoare imediat următoare datei adoptării, pe fax sau poştă electronică, urmând ca ulterior, în cel mult două zile lucrătoare, să transmită şi documentul în original.

(23) În cazul nerespectării clauzelor contractului de credit şi de garantare, după aprobarea repunerii de către finanțatorşi fondul de garantare, beneficiarul programului datorează obligaţii fiscale accesorii de la data plăţiiiniţiale a valorii de executare a garanţiei de către M.F.P. pentru suma rămasă neachitată din valoarea de executare a garanției.

(24) În cazul în care beneficiarul garantiei de stat solicită finanțatorului repunerea în drepturile şiobligaţiile aferente contractului de credit şi de garantare înainte ca fondul de garantare să transmită A.N.A.F. documentele necesare efectuării procedurii de executare silită,finanțatorulanalizează în baza reglementărilor interne capacitatea acestuia de a achita creditul rămas de rambursat şi dobânzile aferente şi, în termen de 5 zile lucrătoare de la primirea solicitării beneficiarului, emite decizia de aprobare/respingere a repunerii în drepturile şiobligaţiile aferente contractului de credit.

(25) În termen de două zile lucrătoare de la aprobarea repunerii, finanțatorulrestituie M.F.P. sumele încasate reprezentând valoarea de executare a garanţieişi solicită fondului de garantare repunerea beneficiarului în drepturile şiobligaţiile aferente contractului de garantare.

(26) În termen de 10 zile lucrătoare de la data primirii confirmării din partea M.F.P. privind încasarea sumelor prevăzute la alin. (25), respectiv de la finanțator a solicitării de repunere, fondul de garantare analizează documentele justificative și emite o decizie privind repunerea beneficiarului în drepturile şiobligaţiile aferente contractului de garantare pe care o transmite M.F.P. şi finanțatorului cel mai târziu în ziua lucrătoare imediat următoare datei adoptării, pe fax sau poştă electronică, urmând ca ulterior, în cel mult două zile lucrătoare, să transmită şi documentul în original.

(27) Finanțatorii transmit trimestrial M.F.P. situația sumelor încasate conform prevederilor alin. (8) și (11).

ART. 25

Sumele recuperate de către organele fiscale competente ale A.N.A.F. în contul creanţei reprezentând valoarea de executare a garanţiilor de stat plătite de către M.F.P., precum şi dobânzile şipenalităţile de întârziere aferente acestora se fac venit la bugetul de stat.

ART. 26

(1) În cazul beneficiarilor garanțiilor de stat care intră în procedura insolvenței anterior efectuării de M.F.P. a plății valorii de executare a garanţiei de stat către finanțator, M.F.P. poatemandata A.N.A.F. în baza art. II alin. (1) din Ordonanța de urgență a Guvernului nr. 97/2016 pentru modificarea şi completarea art. 1 din Ordonanţa de urgenţă a Guvernului nr. 60/2009 privind unele măsuri în vederea implementării programului "Prima casă", precum şi pentru stabilirea unor măsuri la nivelul administraţiei publice centrale, să solicite înscrierea la masa credală a soldului finanțării garantate ca o creanță sub condiție, pe baza documentației aferente acordării garanției transmisă de fondurile de garantare.Finanțatorii informează cu celeritate M.F.P. și fondurile de garantare cu privire la beneficiarii garanțiilor de stat care intră în procedura insolvenței, precum și cu privire la soldul finanțării garantate aferenteacestora.

(2) În situația executării garanției de stat de către finanțator, A.N.A.F. se subrogă în drepturile și obligațiile M.F.P. în procedura insolvențeiprevăzută la alin. (1).

CAPITOLUL XI

**Asigurarea bunurilor**

ART. 27

(1) Finanțatorul are obligaţia de a solicita beneficiarului finanţării garantate, la acordarea creditului, o poliţă de asigurare de tip „toate riscurile” pentru toatebunurile imobile/mobile asigurabileadmise pentru garantarea creditului, inclusiv a activelor finanţate din credit, pe întreaga perioadă de valabilitate a garanției la valoarea acceptată de societatea de asigurare, dar nu mai puţin decât valoarea de evaluare/de achiziție comunicată de instituția de credit prin solicitarea de garantare.

(2) Drepturile cu titlu de despăgubiri rezultate din poliţele de asigurare încheiate sunt cesionate în favoarea finanțatorului şi statului român, prin M.F.P., proporţional cu procentul de garantare.

(3) În cazul daunelor parţiale produse bunurilor imobile admise în garanţia creditului, pentru despăgubirile a căror valoare este de până la 20% din suma asigurată, fără a depăşi echivalentul în lei al sumei de 10.000 euro, societatea de asigurare efectuează plata direct către proprietarul bunului imobil, respectiv beneficiar și/sau terț garant, după caz.

(4) În cazul daunelor parţiale produse bunurilor imobile admise în garanţia creditului, pentru despăgubirile a căror valoare depăşeşte echivalentul în lei al sumei de 10.000 euro, dar care se încadrează între 20% și până la 50% din suma asigurată, plata despăgubirilor se efectuează către proprietarul bunului imobil, respectiv beneficiarşi/sau terț garant, după caz, cu acordul finanțatorului și a statului, reprezentat de către M.F.P., cu respectarea prevederilor legale în vigoare.

(5) În cazul daunelor parţiale produse bunurilor mobile admise în garanţia creditului, plata valorii despăgubirilor se efectuează de către societatea de asigurare direct furnizorului de servicii care a efectuat reparaţia bunului mobil sau proprietarului bunului mobil, respectiv beneficiarşi/sau terț garant, după caz, în cazul în care acesta a efectuat plata reparaţiei.

(6) În cazul daunelor totale produse bunurilor imobile și/sau mobile admise în garanţia creditului, după ce M.F.P. a plătit finanțatorului suma rezultată din executarea garanţiei, plata valorii despăgubirilor se efectuează de către societatea de asigurare către finanțator şi stat, reprezentat prin M.F.P., cu înştiinţarea prealabilă a acestora, proporţional cu procentul de garantare aplicat la soldul finanţării garantate restante, până la concurenţacreanţelor rezultate din trecerea la restanţă a întregii finanţări garantate şi plata garanţiei.

(7) Suma încasată de M.F.P., prin unităţile Trezoreriei Statului din cadrul organelor fiscale, în temeiul prevederilor alin. (6), se face venit la bugetul de stat şi se încasează într-un cont de venituri bugetare.

(8) În cazul în care valoarea despăgubirilor cuvenite pentru producerea daunelor totale asupra bunurilor imobile și/sau mobile admise în garanţia creditului, înainte de depunerea de către finanțator la fondurile de garantare a cererii de plată, acoperă integral soldul finanţării garantate, la solicitarea instituţiilor de credit, M.F.P. îşi exprimă acordul privind încasarea integrală a valorii despăgubirilor de către finanțator, cu condiţia ca acesta să nu solicite executarea garanţieişi să utilizeze valoarea despăgubirii pentru rambursarea integrală a soldului finanţării garantate în cadrul programului. Dacă cererea de plată a fost depusă la fondurile de garantareşi se află în curs de soluţionare, acordul M.F.P. privind încasarea despăgubirilor de către finanțator este emis sub condiţiaretragerii cererii de plată și utilizării despăgubirii plătite de asigurator pentru rambursarea integrală a finanţării garantate restante în cadrul programului. În cazul nerespectării condiţiilor prevăzute în cadrul acestui alineat, acordul M.F.P. se consideră desfiinţat cu efect retroactiv.

(9) În cazul în care valoarea despăgubirilor pe care finanțatorul le poate încasa în conformitate cu prevederile alin. (8) nu acoperă integral soldul finanţării garantate în cadrul programului, la solicitarea instituţiei de credit, M.F.P. îşi exprimă acordul privind încasarea despăgubirilor de către finanțator, cu condiţia utilizării integrale a despăgubirii plătite de asigurator pentru rambursarea parţială a finanţării garantate în cadrul programului. Dacă cererea de plată a fost depusă la fondurile de garantareşi se află în curs de soluţionare, acordul M.F.P. privind încasarea despăgubirilor de către finanțator este emis sub condiţia actualizării acesteia cu valoarea rezultată ca urmare a utilizării integrale a despăgubirii plătite de asigurator pentru rambursarea parţială a finanţării garantate restante în cadrul programului. Finanțatorul poate depune cererea de plată actualizată, pentru diferenţa rămasă restantă după încasarea despăgubirii, proporţional cu procentul de garantare. Termenul de soluționare a cererii de plată actualizatăse calculează de la data depunerii cererii de plată inițiale, în conformitate cu prevederile art. 21alin. (4). În cazul nerespectării condiţiilor prevăzute la acest alineat, acordul M.F.P. se consideră desfiinţat cu efect retroactiv.

(10) În situaţia valorificării bunului mobil admis în garanţia creditului ca urmare a producerii unei daune totale, în termen de maximum 15 zile de la data încasării oricăror sume din valorificarea bunului mobil, beneficiarul/terţul garant/asiguratorul, după caz, virează sumele încasate către finanțator şi stat, reprezentat prin M.F.P., proporţional cu procentul de garantare, în condiţiile alin. (6), sau după caz, către instituţiile de credit în condiţiile alin. (8) sau (9), până la concurenţa soldului finanţării garantate, respectiv a creanţei/lor rezultate din trecerea la restanţă a întregului sold al finanţării garantate şi plata garanţiei.

(11) În termen de 5 zile de la efectuarea oricărei plăţi în legătură cu drepturile izvorâte din poliţa de asigurare a bunului imobil/mobil admis în garanţia creditului, precum şi în cazul încasării sumei menţionate la alin. (10), finanțatorul are obligaţiaînştiinţării fondului de garantare şi M.F.P. cu privire la natura şi valoarea sumelor virate, precum şi cu privire la data efectuării plăţii în contul M.F.P. deschis la unităţile Trezoreriei Statului din cadrul organelor fiscale.

(12) Dacă M.F.P. a efectuat plata sumei rezultate din executarea garanţieişi înscrisul se află în curs de întocmire la fondul de garantare, fondul diminuează creanţa rezultată prin plată şi informează A.N.A.F. cu privire la valoarea sumelor virate potrivit alin. (11) şi data încasării lor. Dacă înscrisul a fost întocmit de fondul de garantare şi transmis A.N.A.F., M.F.P. informează A.N.A.F. cu privire la sumele virate potrivit alin. (11) şi data încasării lor.

CAPITOLUL XII

**Dispoziţii finale**

ART. 28

(1) C.N.S.P. asigură interpretarea prezentelor norme în ceea ce privește eligibilitatea cheltuielilor aferente unui proiect de investiții realizat în cadrul Programului.

(2) Mecanismul de aprobare de către C.N.S.P a cheltuielilor eligibile care pot fi acoperite de finanțarea garantată se stabilește prin ordin al președintelui C.N.S.P., cu avizul M.F.P.

(3)În aplicarea prezentelor norme, modelul convenţiei de implementare prevăzute la art. 25 alin. (3) din Ordonanţa de urgenţă a Guvernului nr. 114/2018, cu modificările și completările ulterioare, modelul convenţiei de garantare prevăzută la art. 2 alin. (2), al contractului de garantare prevăzut la art. 5 alin. (1) lit. i), precum şi al înscrisului prevăzut la art. 23 alin. (1)se aprobă prin ordin al ministrului finanţelor publice.

(4) În termen de maximum 30 zile calendaristice de la data publicării în Monitorul Oficial al României, Partea I, a ordinului ministrului finanţelor publice prevăzut la alin. (3), finanţatoriiinteresaţi în accesarea programului, transmit fondurilor de garantare și M.F.P.următoarele:

a) solicitarea de înscriere în program către M.F.P.;

b) valoarea estimată a garanţiilor de stat care pot fi emise în cadrul programului în anul 2019 către fondurile de garantare şi M.F.P.;

c) nivelul costurilor totale, respectiv marja maximă anuală peste nivelulROBOR la 3 luni, pe care le vor aplica creditelor acordate în cadrul programului;

d) o declaraţie pe propria răspundere semnată şi asumată de reprezentanţii legali ai acestora, care să conţină angajamentul de respectare a încadrării în costurile creditului garantat de stat prevăzute la art. 4.

ART. 29

(1) Băncile participante la program au obligaţia să afişeze la loc vizibil materiale publicitare în care să includă următorul mesaj: "Acest obiectiv s-a realizat cu sprijinul Guvernului României prin Programul**gROwth - Investim în copii, investim în viitor".**

(2) Modalitatea de prezentare/afişare a mesajului publicitar va respecta caracteristicile tehnice şi de amplasament prevăzute la art. 27 alin. (2) din Hotărârea Guvernului nr. 239/2019.